આ વાક્ય ભલે ખૂબ જૂનું અને રૂઢિગત લાગે પરંતુ સાચું છે. દરરોજ શિક્ષક વર્ગમાં બાળકનું ભવિષ્ય નિર્માણ કરે છે. કહેવાય છે કે શાળા એ બાળકનું બીજું ઘર છે. ખરેખર તો એ દિવસનો મોટા ભાગ નો સમય શાળામાં શિક્ષક સાથે પસાર કરે છે. આથી શિક્ષકનું તેના જીવનમાં ખૂબ મહત્વપૂર્ણ યોગદાન હોય છે. ઘણા બાળકો તો પોતાના માતા પિતા કરતાં વધુ સમય શિક્ષક સાથે પસાર કરતાં હોય એમ જોવા મળે છે. આથી કહી શકાય કે વિદ્યાર્થીના ભવિષ્ય નિર્માણ દ્વારા શિક્ષક રાષ્ટ્રનિર્માણના એક અતિમહત્વના કાર્યમાં પણ સામેલ થાય છે.